Document ID: /roh_data/filtered/fineweb-2-filterrobots_roh.jsonl.gz/9796

Pervi da la pandemia han ils responsabels dal trafic public da l’Engiadin’Ota stuì midar l’urari dal bus regiunal amez la stagiun d’enviern da l’onn passà sin il modus da stagiun morta. Las perditas da quest temp han ins tenor Monzi Schmidt, la presidenta da l’associaziun dal trafic public da la regiun Malögia, però pudì cumpensar grazia ina buna stagiun da stad.
Causa la segund’unda da corona l’atun passà èn las cifras da passagiers però puspè sa diminuidas. Perquai resulta l'onn 2020 in minus da 15% en congual cun l'onn avant. Quai che correspunda ad ina perdita da 22'000 francs.